25.5.2023.
HR
Službeni list Europske unije
C 184/31
— uvesti obveznu procjenu učinaka na prekograničnu interoperabilnost do kojih bi moglo doći ako neka javna služba uspostavi ili izmijeni informacijski sustav; — zajednički stvoriti ekosustav rješenja za interoperabilnost namijenjenih javnom sektoru Europske unije tako da se uspostavi baza priznatih interoperabilnih rješenja koja njezine uprave mogu primjenjivati i koja mogu služiti osmišljavanju politika, primjerice u obliku digitalnih alata, specifikacija ili rješenja, s ciljem da javne uprave na svim razinama upravljanja, kao i drugi dionici, mogu pridonijeti tim rješenjima i ponovno ih upotrebljavati, zajedno razvijati inovacije i stvarati vrijednost od javnog interesa; — uvjetovati dodjelu određenih sredstava Europske unije kojima se podupire razvoj ili poboljšanje nacionalnih informacijskih sustava upotrebom rješenja ili načela koja je Unija prethodno utvrdila (8).
3.
Opće napomene 3.1.
Kao i Komisija, EGSO smatra da je interoperabilnost javnih usluga ključan preduvjet za stvaranje jedinstvenog digitalnog tržišta i uklanjanje prepreka koje i dalje postoje na fizičkom tržištu (9). 3.2.
U cilju postizanja stopostotne stope digitalizacije javnih usluga u cijeloj Europskoj uniji do 2030.
potrebno je brzo uspostaviti i usavršiti rad transeuropske mreže kojom se te usluge povezuju i u okviru koje se upotrebljavaju zajednički elementi, na svim razinama, među ostalim, tehničkoj, semantičkoj, pravnoj ili organizacijskoj razini. 3.3.
Međutim, postizanje tog cilja ne smije dovesti do toga da države članice vode politiku kojom bi se javne usluge potpuno digitalizirale na štetu onih usluga koje se pružaju uživo.
Naime, treba voditi računa o najugroženijim skupinama građana jer svatko mora imati pristup javnim uslugama koje se pružaju uživo.
Osposobljavanje u području digitalnih vještina trebalo bi biti dostupno svima, a posebno tim skupinama stanovništva. 3.4.
Razvoj i uvođenje digitalnih usluga u početku će se, umjesto smanjenja osoblja, stvoriti dodatna potreba za osobljem.
Dostatni ljudski resursi preduvjet su za uspješnu digitalnu transformaciju.
3.5.
Digitalizacijom se mora osigurati pružanje bolje javne usluge.
3.6.
Kao što je EGSO istaknuo u prethodnim mišljenjima, „ne smije [...] biti cilj zamijeniti ljude informatičkim alatima, nego ljudima osloboditi vrijeme kako bi ga posvetili zadaćama s većom dodanom vrijednošću” (10). 3.7.
Digitalizacija i upotreba umjetne inteligencije nisu sredstvo za davanje legitimiteta općem smanjenju broja radnih mjesta.
Ukidanje rutinskih zadataka zbog digitalizacije trebalo bi dovesti do toga da zaposlenici imaju više vremena za zahtjevne poslove i savjetovanje korisnika. 3.8.
Ta je preporuka tim važnija jer će 2030.
sigurno samo manji broj građana biti isključen iz informacijskog društva, koji će javnim uslugama moći pristupiti samo uživo (11).
Tijekom digitalizacije analogni načini korištenja javnih usluga ne smiju biti otežani ili onemogućeni. 3.9.
Stoga EGSO pozdravlja činjenicu da je cilj Komunikacije koja se razmatra povećati stupanj interoperabilnosti javnog sektora uspostavom pravnog okvira utvrđenog na razini Unije (12).
(8) (9) (10)
(11) (12)
Vidjeti obrazloženje Prijedloga uredbe i Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija o ojačanoj politici interoperabilnosti javnog sektora – Povezivanje javnih usluga, podupiranje javnih politika i ostvarivanje javnih koristi za „interoperabilnu Europu”.
EGSO je u mišljenju TEN/635 „Europski okvir za interoperabilnost – strategija provedbe” već naglasio važnost interoperabilnosti za stvaranje jedinstvenog digitalnog tržišta, SL C 81, 2.3.2018., str. 176.
Vidjeti mišljenje EGSO-a o Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija „Europski akcijski plan za e-upravu 2011. – 2015.: korištenje informacijskih i komunikacijskih tehnologija za promicanje pametne, održive i inovativne vlade”, i Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija „Ususret interoperabilnosti za europske javne službe”, SL C 376, 22.12.2011., str. 92.
Riječ je o zabrinutosti koju EGSO opetovano iznosi u svojim mišljenjima: SL C 81, 2.3.2018., str. 176.
EGSO je u prethodnim mišljenjima dao podršku svim projektima koje je Europska unija pokrenula radi ostvarivanja ciljeva digitalne tranzicije, SL C 365, 23.9.2022., str.
13.